GiliGold/VAD_KnessetCorpus huggingface dataset:
אלי בן-דהן: קארין, סליחה, את יכולה לתת הוראה לרופאים - - -
קארין אלהרר: דווקא כן.
אלי בן-דהן: את לא יכולה.
קארין אלהרר: יש בתי משפט בישראל.
אברהם מיכאלי: אתם תנהלו גיורים בבתי משפט.
יוני שטבון: דף לבן לא הופך אותם ליהודים, זה לא עוזר, זה רק דף.
קארין אלהרר: תפסיקו לקחת בעלות על היהדות.
דוד רותם: לא כתוב בחוק הזה שום דבר לגבי מיהו - - -
אברהם מיכאלי: דודו, אתה רואה לאיזה חבורה מצרפים אותך?
אברהם מיכאלי: אתה רואה, אתה מבין בדיוק, ובתי משפט ייקחו אותך לגייר.
קארין אלהרר: תפסיקו לקחת בעלות על היהדות, היא לא רק שלכם.
אלי בן-דהן: נו באמת.
אורית סטרוק: אף אחד לא לוקח בעלות, אנחנו מדברים פה - - -
קארין אלהרר: זה מה שאתם מנסים לעשות.
אברהם מיכאלי: אתם יכולים ליצור - - -
אלי בן-דהן: קארין, אלה רבנים שהמדינה בחרה.
אלי בן-דהן: המדינה בחרה, לא אנחנו בחרנו.
אברהם מיכאלי: יש להם רבנים משלהם.
אלי בן-דהן: המדינה בחרה אותם.
קארין אלהרר: גם הרבנים כפופים לחקיקה.
אורית סטרוק: זה בדיוק העניין, שלא - -
דוד רותם: קארין, יש ערך לגייר.
דוד רותם: בתי דין - - -
קארין אלהרר: זהו, שכן.
אורית סטרוק: - - גם החקיקה כפופה - - -
אברהם מיכאלי: דרך יש עתיד...
דוד רותם: בתי הדין האלה שבהם יהיו רבני עיר, יגיירו בדיוק לפי ההלכה.
דוד רותם: ואם זה לא מוצא חן בעיניך, תצביעי נגד.
קארין אלהרר: הם יגיירו לפי ההלכה - - -
יוני שטבון: היושב-ראש, האם אתה חושש למעמדה של הרבנות הראשית?
דוד רותם: אני לא חושש למעמדה של הרבנות הראשית.
יוני שטבון: אולי באמת זה הסיפור פה.
יוני שטבון: אולי חלק מהסיפור פה זה באמת שחיקה נוספת למעמד הרבנות הראשית.
יוני שטבון: אולי זאת המהות של כל התהליך פה.
יוני שטבון: אני שואל באמת.
דוד רותם: - - - חושש ממעמדה של הרבנות הראשית בכלל.
אורית סטרוק: המהות של החוק הזה זה בכלל לתת פה פתח לרפורמים ולקונסרבטיבים.
<שמעון יעקבי: אדוני היושב-ראש, אם אדוני אומר שהגיור צריך להיות לפי ההלכה, אז צריך לכתוב במפורש בחוק הזה.
דוד רותם: אני סומך על רבני עיר ועל רבני יישובים, שהם יפסקו לפי ההלכה.
<שמעון יעקבי: אף אחד לא סומך על עצמו.
דוד רותם: אתה לא סומך על עצמך, אני סומך עליהם.
<שמעון יעקבי: גם בחוק שיפוט בתי דין רבניים, שדייניו מתמנים לפי חוק הדיינים וכולם עוברים בחינות וכולם אמורים לפסוק ובהתאם לדין, כתוב שנישואים וגירושים בישראל ייערכו על-פי דין תורה.
<שמעון יעקבי: כך גם כאן, כשאנחנו מדברים על חוק שנפקותו היא לעניין נישואים, צריך לומר בצורה ברורה, בקול רם, שהגיור ייערך על-פי דין תורה.
דוד רותם: לא צריך לומר, זה כתוב בחוק בתי דין רבניים (נישואין וגירושין).
דוד רותם: שם כתוב.
קארין אלהרר: אתה חושב שיש רב שיגייר לא-על-פי דין תורה?
קארין אלהרר: אני שואלת.
קארין אלהרר: יש חיה כזאת?
אלעזר שטרן: יעקבי, אני מתאפק כל הזמן.
אלעזר שטרן: הרי אתה יודע שיש פה שלושה רבנים שהרבנות הראשית מכירה בהם.
אלעזר שטרן: זה כל החוק.
אלעזר שטרן: אתם פשוט רוצים לתת כוח לשחיתות רבנית שלטונית, שכבר הוכיחה, הוכיחה, שגם מי שמנהל את מחלקת הבחינות ברבנות הראשית, יש עליו, גם לפי היועץ המשפטי לממשלה, יותר מאשר עילה אחת בתוך בתי הדין.
אלעזר שטרן: באמת, בואו נגיד את האמת.
אלעזר שטרן: אנחנו לא נפסוק שום הלכות, אבל אתם רוצים לתת כוח למערכת שלצערי הרב, בגלל שבבניין הזה נתנו לה יותר מדי כוח, השחיתה את עצמה לדעת.
<שמעון יעקבי: חבר הכנסת שטרן, אנחנו עוסקים עכשיו בקביעת נורמות.
יוני שטבון: - - -
אלעזר שטרן: יוני, תעזוב.
אלעזר שטרן: אנחנו נדבר על זה אחרי זה.
אלעזר שטרן: יכולת לבוא לפה ל-20 ישיבות שכבר היו פה ול-50 שעות.
אלעזר שטרן: לבוא היום בשנייה האחרונה בשביל זה?
אלעזר שטרן: תעזוב אותי מהטכניקה הזאת.
אלעזר שטרן: אתם הרי לא צריכים את זה, בסוף תעשו מה שאתם רוצים, כרגיל, וזהו.
אורית סטרוק: אנחנו רוצים להביא חוק גיור, כמו שאתה רוצה, והשרה שלך תוקעת את הצעת החוק - - -
אלעזר שטרן: אם זה כמו שאני יודע, אני יודע שאתם לא רוצים.
אורית סטרוק: השרה שלך תוקעת את הצעת החוק הממשלתית, כמו שאתה יודע - -
אלעזר שטרן: השרה שלי תוקעת את הצעת החוק הממשלתית?
אורית סטרוק: - - ויושב-ראש הסיעה שלך התחייב בישיבת הנהלת קואליציה לשחרר את החוק שהשרה הנכבדה שלך - - -
אלעזר שטרן: חבל שלא התעקשתם על זה במקום משאל עם.
אלעזר שטרן: הרי גם לדעתכם זה חוק יותר חשוב ממשאל עם, ואני הייתי בעד חוק משאל עם.
אלעזר שטרן: למה לא התעקשתם?
קארין אלהרר: חבר הכנסת שטרן, תודה.
אלי בן-דהן: מה זה קשור לעניין?
אלי בן-דהן: נו, באמת.
אורית סטרוק: אנחנו סתם מתעכבים, תודה.
אורית סטרוק: אנחנו לא סתם מתעכבים.
אורית סטרוק: יש פה שאלות מהותיות, גברתי היושבת-ראש.
קארין אלהרר: אורית, שמענו.
אורית סטרוק: מה שמענו?
אורית סטרוק: הרי מה שקורה פה שיש פה סיעה של שישה חברי כנסת - - -
קארין אלהרר: אורית, יש לך הסתייגות?
אורית סטרוק: לא, סליחה.
אורית סטרוק: יש פה התנהלות - - -
קארין אלהרר: מה "סליחה"?
קארין אלהרר: סליחה, את.
אורית סטרוק: יש פה התנהלות כוחנית.
קארין אלהרר: אין פה שום התנהלות כוחנית.
אורית סטרוק: אז אני אסביר.
אורית סטרוק: יש פה סיעה של שישה חברי כנסת - - -
אלעזר שטרן: זאת התנהלות כוחנית.
אלעזר שטרן: מה שאתם עושים עכשיו.
אורית סטרוק: יושבת ראש המפלגה תוקעת הצעת חוק ממשלתית.
קארין אלהרר: אורית.
קארין אלהרר: אורית, את יכולה להמשיך לדבר, אבל אני אומרת לך - -
אורית סטרוק: יושב-ראש הסיעה שלהם התחייב בישיבת הנהלת הקואליציה - - -
קארין אלהרר: - - שאם את רוצה להתנגד למשהו, תגישי הסתייגות.
אורית סטרוק: אבל אני רוצה להסביר שיש פה התנהלות - - -
קארין אלהרר: הסברת.
אורית סטרוק: לא הסברתי, כי כל הזמן את חותכת אותי באמצע.
קארין אלהרר: אורית, הדיון התחיל לפני 40 דקות ומאז את רק מסבירה.
אורית סטרוק: ממש לא נכון.
אורית סטרוק: אם לא אכפת לך, לא שצרה עיני חס ושלום, ואני בעד שייתנו פה רשות דיבור לכל אחד ואחד, אבל בינתיים מר יעקבי, למשל, קיבל רשות דיבור יותר ממני, אז אני מבקשת להסביר - - -
קארין אלהרר: מר יעקבי הביע את עמדתו המקצועית.
אורית סטרוק: בסדר, אני מביעה את עמדתי כחברת קואליציה.
קארין אלהרר: טוב, יש לך דקה להביע את עמדתך.
אורית סטרוק: לא יכול להיות מצב כזה שיש הצעת חוק ממשלתית, שעניינה בדיוק הנושא עצמו - - -
קארין אלהרר: אבל אמרת את זה, אורית.
אורית סטרוק: את סוף המשפט לא נתנו לי לסיים אפילו פעם אחת, אז תתאזרי בסבלנות ותתני לי להשלים עד סוף המשפט.
אורית סטרוק: מטרתה בדיוק אותה מטרה, הכלים הם אותם כלים, בשינויים שמתבקשים מההלכה, ומה שקורה ששרת המשפטים תוקעת את הצעת החוק הזאת ולא מאפשרת לה להתקדם.
אורית סטרוק: יושב-ראש הסיעה שלה, חבר הכנסת שטרית, התחייב לשחרר את התקיעה הזאת בישיבת הנהלת הקואליציה.
אורית סטרוק: יש לי מייל סיכום שעליו חתום אגב יושב-ראש הסיעה שלך, עופר שלח, שגם הוא חתם על הדבר הזה, והוא הסכים שזה היה הסיכום – לשחרר את הצעת החוק הממשלתית, בתוך שבוע.
אורית סטרוק: זה היה ב-24 בדצמבר, ועד עכשיו זה לא קרה, ואנחנו צריכים עכשיו להצביע על הצעת חוק פרטית שכבר אלעזר שטרן, המציע, בעבר הסכים לתיקונים של הרב אלי בן-דהן וחזר בו.
אורית סטרוק: זה מצב אבסורדי שלא ייתכן מבחינה קואליציונית.
קארין אלהרר: אוקיי, שמעתי.
קארין אלהרר: אורית, הבנתי.
קארין אלהרר: בואו נתקדם.
קארין אלהרר: אם תהיה לך הערה, הסתייגות, תגידי, נצביע עליה.
קארין אלהרר: זאת נראית לי השיטה המקובלת בבניין.
קארין אלהרר: אמרת את הדברים.
אברהם מיכאלי: בבניין היו הרבה דברים מקובלים ומשנים אותם פה.
אברהם מיכאלי: הפוליטיקה החדשה שלכם מביאה פה לחורבן, מה לעשות.
קארין אלהרר: חבר הכנסת מיכאלי, אני מצטערת שאני מחרבת לך, אבל זה המצב.
קארין אלהרר: בואו נמשיך.
קארין אלהרר: אלעזר, תמשיך לקרוא.
הלשכה המשפטית: בהסתייגויות של חברת הכנסת סטרוק יש עוד שתי הסתייגויות לגבי ההגדרה של "רב אזורי" ו"רב יישוב" והגדרה של "רב עיר".
קארין אלהרר: חברת הכנסת סטרוק, היו לך עוד שתי הסתייגויות.
הלשכה המשפטית: בסעיף ההגדרות, לגבי ההגדרה של "רב אזורי" ו"רב יישוב" ולגבי ההגדרה של "רב עיר".
אורית סטרוק: לגבי "רב מקומי".
אורית סטרוק: בסעיף כרגע כתוב "רב מקומי" - - -
הלשכה המשפטית: זה כתוב מתחת "רב מקומי", אבל התוכן שלו זה הסתייגות להגדרה של "רב אזורי" ו"רב יישוב".
אורית סטרוק: "רב מקומי המכהן בפועל כרב אזורי או כרב יישוב ונבחן בבחינות גיור בכתב או בעל-פה, לפי פקודת מועצת הרבנות הראשית, או שהוא בעל כשירות לכהן כדיין לפי חוק הדיינים.
אורית סטרוק: " זאת אומרת, מה שאנחנו רוצים לעשות בהסתייגות הזאת, זה לטייב ולהבטיח לעצמנו שאותו רב שיושב בפני המותב הזה, הוא מספיק בקיא בכל ההלכות שנוגעות לגיור, או שהוא עמד בבחינות בכתב או בבחינות בעל-פה שקבעה מועצת הרבנות הראשית, וממילא הוא כשיר לקבל החלטות בנושאים האלה, מכיוון שאם הוא לא עמד בזה, יכול מאוד להיות שהוא לא מספיק בקיא בהלכות הללו, או שיהיה בעל כשירות לכהן כדיין לפי חוק הדיינים, אז שוב, המשמעות היא, שהוא יכול לשבת במותב כזה ולקבל החלטות.
אורית סטרוק: אם לא אחד משני התנאים האלה, אנחנו עלולים לקבל בית דין שלוקה באי-ידיעה מספקת של פרטי ההלכה, וממילא לא נוכל לסמוך על הגיור שלו.
אלי בן-דהן: זו היתה ההסכמה?
קארין אלהרר: אלעזר - - -
<שמעון יעקבי: אם אתם הולכים להצביע, אז אני רוצה להציע נוסח משלי.
קארין אלהרר: חבר הכנסת שטרן, אתה מסכים עם ההסתייגות של חברת הכנסת סטרוק?
קארין אלהרר: אני מעלה את זה להצבעה.
אורית סטרוק: בשביל היושר, בשביל שכולם ידעו על מה אנחנו מדברים, אני שואלת, האם נכון, חבר הכנסת אלעזר - - -
אלעזר שטרן: אני לא עובד אצלך.
אלעזר שטרן: אין לי שום עניין לענות לה.
אלעזר שטרן: אני אענה לה אחר-כך.
אורי מקלב: אני מבקש להעלות טענה של נושא חדש על כל הדברים האלה.
קארין אלהרר: זה קשור להסתייגות הזאת?
אברהם מיכאלי: זה קשור לחוק כולו.
קארין אלהרר: אני לא מדברת על החוק.
אברהם מיכאלי: זאת הערה מהותית.
קארין אלהרר: זה קשור להסתייגות הספציפית?
אורי מקלב: כל ההסתייגויות האלה, שלא דנו בהן.
אורי מקלב: זה נוסח חדש לקראת הקריאה השנייה והשלישית, זה לא היה בקריאה הראשונה.
אורי מקלב: דברים שנאמרו ולא נאמרו - - -
<קריאה: לא שומעים כלום.
אורי מקלב: היום אנחנו נמצאים בפני דברים חדשים שבכלל לא היינו מודעים להם.
אורי מקלב: לכן זו טענה אמיתית של נושא חדש.
אורי מקלב: בנושא חדש יש ועדה שצריך לדון בה.
אורי מקלב: לכן אני מבקש להתייחס לכל הדברים האלה כנושאים חדשים, והם דורשים מוועדת הכנסת שתדון בעניין.
קארין אלהרר: חבר הכנסת לוין.
יריב לוין: גברתי היושבת-ראש, האמת היא שכמובן אין פה שום בדל טענה אמיתית של נושא חדש, אבל צודק חבר הכנסת מקלב שהוא זכאי לעשות שימוש טכני בעניין הזה.
אורי מקלב: קודם כול תנמק למה ממש לא.
יריב לוין: מכיוון שהסוגיה שאנחנו עוסקים בה, למשל כרגע, שנוגעת לכשירותו של רב כדי לכהן בוועדה שבוחנת את הגיורים ומאשרת אותם, אני מניח - - -
אורי מקלב: אני מאוד אודה לך אם תתייחס לטענה הראשונה.
יריב לוין: - - - אני מניח שזה ברור גם לך, בלי שאני אצטרך לפרט יותר מדי - -
קארין אלהרר: אני מבקשת שקט בחדר.
קארין אלהרר: אנחנו לא שומעים.
יריב לוין: - - שזה לא נושא חדש, אלא זה לב לבו של החוק.
אורי מקלב: אתה משפטן לא רע, חבר הכנסת לוין - - -
יריב לוין: חבר הכנסת מקלב, אנחנו לא צריכים לקיים את הוויכוח, כי אני לא כופר לרגע אחד בזכותך להעלות את הטענה.
יריב לוין: לכן, גברתי, מה שהייתי מציע, על מנת שלא נמצא את עצמנו רצים הלוך וחזור לוועדת הכנסת – אני מציע שנתקדם בדיון באופן הזה שבכל פעם שתעלה טענת נושא חדש, פשוט נדלג על אותו נושא ונמשיך הלאה, ולאחר מכן נכנס את ועדת הכנסת ונדון בכל טענות הנושאים החדשים כמקשה אחת, נצביע עליהם, ובהתאם להחלטות של ועדת הכנסת, נוכל לחזור לכאן.
יריב לוין: כך, אגב, עושים תמיד, זו לא איזו פרוצדורה חדשה.
יריב לוין: זה הנוהל שזה נעשה תמיד.
אורית סטרוק: מאה אחוז.
אורי מקלב: רק להתייחס.
יריב לוין: כמובן במקום שבו תיטען טענה של נושא חדש, לא נוכל להצביע, אלא נצטרך להעביר את העניין קודם להכרעה של ועדת הכנסת לפני הצבעה.
אורי מקלב: אני רק אתייחס בחצי דקה.
אורי מקלב: את יודעת שאני לא מאריך בדיבור.
אורי מקלב: חבר הכנסת יריב לוין, תתייחס למשל לטענה שעו"ד יעקבי התייחס אליה לגבי בתי הדין, שמדובר כאן על מתן סמכות שיפוטית לבתי הדין האלה - - -
יריב לוין: הטענה היא טענה כבדת משקל, אבל היא לא נושא חדש.
אורי מקלב: החלק הזה הוא נושא חדש.
יריב לוין: נדון בזה בוועדת הכנסת, אני מציע.
יריב לוין: אין צורך לקיים את הדיון הזה עכשיו.
קארין אלהרר: אני רוצה להציע - - -
אורית סטרוק: תסבירי מה שהציע יושב-ראש הקואליציה.
אורית סטרוק: אני לא הבנתי.
קארין אלהרר: אני אסביר את מה שהוא הציע.
קארין אלהרר: מה שהציע חבר הכנסת יריב לוין, שככל שתעלה טענה של נושא חדש לגבי עניין ספציפי, לא נצביע עליה, פשוט נרכז את כל הדברים, ואז נכנס את ועדת הכנסת.
אורית סטרוק: כן נצביע על הסעיפים?
יריב לוין: חברת הכנסת סטרוק, אנחנו נרכז - - -
אלי בן-דהן: אי-אפשר בגלל טענת נושא חדש.
יריב לוין: אי אפשר להצביע.
יריב לוין: נצטרך לעבור על כל החוק, לרכז את כל הטענות של נושא חדש עד סוף החוק, נצביע עליהן שם, ואז נוכל לחזור לכאן רק כדי לקיים הצבעות על כל הדברים שלא ייקבעו כנושא חדש.
אורית סטרוק: מה קורה לגבי ההסתייגויות?
יריב לוין: גם לגבי ההסתייגויות חל אותו דין.
אברהם מיכאלי: אם כך, גברתי היושבת-ראש, כל הסעיף הזה של ההגדרות, כרגע לא מצביעים עליו בכלל.
יריב לוין: נעבור על כל החוק, נרכז את כל הנושאים החדשים, נדון בהם שם, ואז נצטרך לחזור לכאן רק להצבעות, זה הכול.
איילת שקד: יש לי שאלה לגבי סעיף 5.
איילת שקד: כתוב: "'השר' – השר לשירותי דת.
איילת שקד: " איך יכול להיות שהשר לשירותי דת מגיש הצעת חוק ממשלתית ולא מצמידים אותה?
קארין אלהרר: זו שאלה להנהלת הקואליציה.
איילת שקד: יש לי שאלה אחרת.
איילת שקד: האם יכול להיות שאני, יושבת-ראש סיעת הבית היהודי, הייתי מגישה הצעת חוק שקשורה למערכת המשפט ושרת המשפטים היתה מגישה הצעה דומה והיו נותנים לי להעביר את הצעת החוק שלי?
קארין אלהרר: זו לא שאלה אלי.
קארין אלהרר: זו שאלה ליושב-ראש - - -
איילת שקד: זה מעניין אותי.
יריב לוין: מה השאלה?
איילת שקד: יריב, יש לי חוק מאוד משמעותי לגבי מערכת המשפט – דרך אגב, גם לך.
איילת שקד: יש לנו כמה כאלה – האם יכול להיות שהיינו מעבירים את הצעות החוק האלה בניגוד להסכמתה של שרת המשפטים, כאשר לשרת המשפטים היתה הצעת חוק דומה משלה, ממשלתית?
יריב לוין: בהנחה שהתהליך בהצעות החוק האלה היה כפי שעברנו כאן, כנראה שכן.
אורית סטרוק: זה תלוי מה התהליך שעברנו כאן, ויש לגביו מחלוקות כאלה ואחרות.
קארין אלהרר: אנחנו מתקדמים.
עליזה לביא: אי-אפשר לעצור את עבודת הכנסת בזה שכל הזמן ינופפו בהצעת חוק ממשלתית, עם כל הכבוד, ואנחנו רואים את זה חדשות לבקרים.
עליזה לביא: זה הפך להיות דפוס פעולה.
עליזה לביא: זה משתק את הכנסת - -
אורית סטרוק: אבל פה יש הצעת - - -
עליזה לביא: - - זה פוגע בעבודת הוועדות.
איילת שקד: בהצעת החוק היחידה שזה קרה, זה קרה לנו.
קארין אלהרר: סעיף 6.
הלשכה המשפטית: סעיף 6 – מערך הגיור.
הלשכה המשפטית: "(א) השר יקים" - - -
אורית סטרוק: שנייה, שנייה, שנייה.
אורית סטרוק: היתה לי עוד הסתייגות על הסעיף הזה.
אורית סטרוק: הסתייגות לגבי "רב עיר".
אורית סטרוק: ההסתייגות שלי אומרת כך: "רב עיר, כהגדרתו בסעיף 15(א)(2) לחוק שירותי הדת היהודיים [נוסח משולב], התשל"א-1971, המכהן בפועל כרב עיר או כרב יישוב ונבחן בבחינות גיור ומילה בכתב ובעל-פה, כפי שקבעה מועצת הרבנות הראשית לישראל".
קארין אלהרר: זה לא כחלק מההגדרה של "רב עיר"?
אברהם מיכאלי: בהגדרה של הוועדה, לא.
אורית סטרוק: אני אשמח אם הרב אלי יוכל לעזור לי להסביר, כי זה דבר חשוב מאוד.
קארין אלהרר: כן, בבקשה.
אלי בן-דהן: רב עיר נבחן במספר בחינות.
אלי בן-דהן: בעבר היה נהוג שמועצת הרבנות הראשית היתה גם נותנת שירות לרבני עיר, גם על חלק קטן מהבחינות שהנבחן היה עושה, וגם היו מקרים שרב עיר היה מקבל כשירות לכהן כרב עיר גם ללא בחינות בכלל.
אלי בן-דהן: לאחרונה הרבנות הראשית הפסיקה עם הנוהל הזה וכל מי שנבחן ב-12 בחינות מקבל תעודת כשירות לרבנות עיר, אבל יש רבנים רבים, והרוב המוחלט של רבני ערים המכהנים הם כאלה, שלא נבחנו כלל בנושא של הלכות גיור ומילה.
אלי בן-דהן: אנחנו מצפים ודורשים שרב עיר, שהולך להקים בית דין לגיור ולעמוד בראש ההרכב הזה, הדבר המינימלי הנדרש שהוא ייבחן בהלכות שבהן הוא אמור לדון, הלכות גיור ומילה.
<שאול פרבר: הרב אלי, אני מזכיר לך שמאיר הר ציון לא עבר קורס קצינים, אבל לא היית פוסל אותו מלהיות קצין.
עליזה לביא: שלא לדבר על - - -
<קריאה: הנימוקים הצבאיים האלה.
עליזה לביא: גם מורים.
עליזה לביא: היו הרבה מורים שנקלטו במערכת החינוך ללא תעודת הוראה.
עליזה לביא: אני מזכירה לכם, בין ההורים שלנו - - -
אלי בן-דהן: היום הולכים לחוקק פה חוק חדש, לתת להם תפקיד חדש כשלא היה התפקיד הזה קודם.
אלי בן-דהן: חברת הכנסת לביא, זו תהיה הסתייגות, נצביע עליה.
<שמעון יעקבי: אני רוצה לחדד משהו.
<שמעון יעקבי: אני מזכיר מה שאמרתי בישיבה הקודמת, שכאשר אנחנו מדברים פה על הסמכה לכהן כדיין גיור לאותם רבנים, לא מספיק בחינה בהלכות גיור ומילה, אלא צריך שאותם רבנים גם ייבחנו בהלכות דיינים, שיש לכך כמה סימנים ב"שולחן ערוך", ב"חושן משפט" - - -
עליזה לביא: רגע, אבל הרבנים הראשיים למשל לדוגמה, הרבנים הראשיים שנבחרו, יש להם מה שאתה דורש מרבני ערים?
עליזה לביא: אין להם.
עליזה לביא: הרבנים הראשיים שלפקודתם הדברים עומדים, האם יש להם תעודת דיין?
עליזה לביא: הם מבינים בהלכות גיור?
עליזה לביא: אני רוצה לדעת אם זה תנאי גם לבחירת רב ראשי בישראל.
<שמעון יעקבי: גברתי תוכל לשנות את תנאי הבחירה לרבנים הראשיים.
<שמעון יעקבי: יש גוף בוחר של 150 איש - - -
אלעזר שטרן: אתה רוצה לתת פה כוח למישהו שלעצמו אין את זה.
אלעזר שטרן: הרי לא יעלה על הדעת שנשיא בית המשפט העליון לא עבר את הבחינות של הלשכה המשפטית, ואנחנו יודעים שברבנות הראשית זה כך.
<שמעון יעקבי: אם אתה שואל את דעתי - - -
עליזה לביא: גברתי, אני רוצה לשמוע את התשובה.
עליזה לביא: גברתי, זו נקודה מאוד-מאוד מהותית.
<שמעון יעקבי: אם שואלים לדעתי המקצועית, התשובה היא חד-משמעית, גם רב ראשי לישראל שממונה על מערכת בתי הדין, מן הראוי שיעבור את כל הבחינות.
אלעזר שטרן: לא "מן הראוי".
עליזה לביא: מה זה "מן הראוי"?
דוד רותם: האם בפועל הוא עובר?
<קריאה: תשאל אם הוא עבר.
<שמעון יעקבי: הכוח לשנות את החוק הוא לכם.
אלי בן-דהן: זה חוק קיים.
אלי בן-דהן: תשנה אותו.
אלי בן-דהן: תשנו אותו.
אלי בן-דהן: מה אתם רוצים?
<שמעון יעקבי: כשאתם הולכים לתת, רבותי חברי הכנסת, גבירותי חברות הכנסת, כשאתם הולכים עכשיו לחוקק בחוק ראשי חוק שמאפשר יכולת שפיטה לפחות מבחינה הלכתית לאותם רבנים - - -
דוד רותם: אנחנו לא קובעים שום דבר הלכתי בחוק הזה.
<שמעון יעקבי: אני מדבר על תנאי הכשירות - -
קארין אלהרר: אני רוצה להתקדם.
קארין אלהרר: הבנתי את העמדה.
<שמעון יעקבי: - - לכן כשעושים בחינות, עושים בחינות בהלכות גיור ומילה.
<שמעון יעקבי: יחד עם זה צריך לצרף בחינות גם בהלכות דיינים וגם בהלכות עדות, והבחינות צריכות להיות, רבותי, בכתב ובעל-פה.
יריב לוין: מי שעובר גיור בחו"ל, אתם בודקים אם הרב מוכר?
יריב לוין: אתם מאשרים.
יריב לוין: אתם עושים לו את כל הבחינות האלה?
יריב לוין: אתם מערבבים את הנושאים ההלכתיים בנושאים המינהליים.
יריב לוין: אל תעשו את זה, כי זה לא נא נכון.
יריב לוין: לא נולדנו אתמול, אנחנו מבינים את הדברים בין שני הדברים האלה.
יריב לוין: אף אחד לא מתערב לכם בהסמכת רב עיר או בהסמכת רב אחר.
<שמעון יעקבי: עכשיו אתה מתערב.
<שמעון יעקבי: עכשיו אתה בא וקובע - - -
יריב לוין: אני לא קובע לך את מי להסמיך כרב עיר.
<שמעון יעקבי: עד היום היה ידוע שרב עיר עוסק בענייני רבנות עירו.
<שמעון יעקבי: מכאן ואילך אתה רוצה להסמיך אותו - - -
דוד רותם: לא נכון - - - -
דוד רותם: רבני עיר יכלו לגייר.
אלי בן-דהן: הסמכה מיוחדת של הרבנים הראשיים.
אלי בן-דהן: אני הייתי שם, דודו.
<שמעון יעקבי: זה היה החוק.
קארין אלהרר: הבנו.
קארין אלהרר: עכשיו אנחנו מתקדמים.
<שמעון יעקבי: ההסמכה של הרבנים היתה רק לענייני רבנות.
<שמעון יעקבי: מכאן ואילך אתה רוצה להסמיך אותו לעניין גיור.
<שמעון יעקבי: היינו, אתה רוצה שהוא ישב בבית דין, אז צריך שיעבור בחינות בהלכות דיינים - -
יריב לוין: אם ניסע לרב של - - -
קארין אלהרר: יריב.
יריב לוין: שם הכול בסדר?
<שמעון יעקבי: - - והבחינות צריכות להיות בכתב ובעל-פה.
קארין אלהרר: יריב, נצביע על ההסתייגות?
קארין אלהרר: הלאה.
אורית סטרוק: אני רוצה להבין - - -
קארין אלהרר: אורית, עברנו.
קארין אלהרר: עברנו נושא.
אורית סטרוק: אני רוצה להבין לגבי ההסתייגויות.
אורית סטרוק: מתי את מצביעה עליהן?
קארין אלהרר: אתם טוענים שזה נושא חדש?
<קריאה: הסעיף כולו נושא חדש.
דוד רותם: נושא חדש הולך לוועדת הכנסת.
קארין אלהרר: אמרנו שנושא חדש עובר לוועדת הכנסת.
קארין אלהרר: תחליטי את אם זה נושא חדש או לא.
אברהם מיכאלי: לא היא מחליטה, ועדת הכנסת מחליטה.
קארין אלהרר: אז לא מצביעים על זה כרגע.
<רוני נויבאואר: רגע, גברתי, יש לנו הערה.
<רוני נויבאואר: בסעיף ההגדרות אנחנו מבקשים להוסיף את המילה "ממלכתי" ב"מערך הגיור", שיהיה ברור שזה לא מערך גיור אחד מיני כמה, זה מערך גיור ממלכתי.
גלעד קריב: גם לרשות המסים קוראים "רשות מסים ממלכתית"?
<רוני נויבאואר: לא, אבל בהחלטת ממשלה למערך הגיור קוראים "מערך הגיור הממלכתי".
קארין אלהרר: אלעזר, האם זה מקובל עליך?
קארין אלהרר: אלעזר.
קארין אלהרר: מקובלת עליך התוספת?
אלעזר שטרן: אני צריך לחשוב על זה.
אלעזר שטרן: אני תיכף אגיד לך.
אורית סטרוק: איזה תוספת?
קארין אלהרר: "ממלכתי".
אלי בן-דהן: המילה "ממלכתי".
אלי בן-דהן: "מערך הגיור הממלכתי".
קארין אלהרר: אלעזר, בבקשה.
הלשכה המשפטית: 6.
הלשכה המשפטית: מערך הגיור "(א) השר יקים במשרד לשירותי דת מערך גיור (להלן – מערך הגיור), שבראשו יעמוד ראש מערך הגיור.
הלשכה המשפטית: (ב) תפקידי מערך הגיור יהיו, בין השאר: (1) אחריות מנהלית לבתי הדין לגיור; (2) אחריות מנהלית לתהליך ההכנה והלימוד לקראת גיור; (3) הסברה, לרבות מתן מידע וטיפול בפניות ציבור; (4) פיקוח מנהלי על תהליך הגיור בצבא ההגנה לישראל; (5) הסדרת שירותי מילה וטבילה; (6) רישום לנישואין של מתגיירים המבקשים זאת; (7) טיפול בהנפקת תעודה לפי סעיף 2(2).
הלשכה המשפטית: " יש פה עוד שלושה סעיפי משנה שלא מופיעים בנוסח, שקיבלתי הבוקר מהלשכה של חבר הכנסת שטרן, שביקש להוסיף שלושה סעיפים נוספים: "(8) טיפול שוטף בפניות מבקשים ותיקיהם; (9) גביית אגרות; (10) כל שירות אחר הנדרש למבקש לשם גיורו".
אברהם מיכאלי: הנושאים האלה נושאים חדשים.
אברהם מיכאלי: גם על זה אני רוצה שיהיה דיון בוועדת הכנסת.
אלעזר שטרן: אני מוכן לוותר על זה, דרך אגב.
אלעזר שטרן: הלכתי עם זה לטובת הרב אלי בן-דהן.
קארין אלהרר: אנחנו מורידים את זה.
אלעזר שטרן: אז אנחנו מורידים את זה.
קארין אלהרר: את התוספת שאלעזר ביקש אנחנו מורידים, ולכן, אנחנו יכולים להצביע על זה.
אורית סטרוק: קודם כול, יש לי הסתייגויות.
קארין אלהרר: למי יש הסתייגות?
אלי בן-דהן: לאורית.
קארין אלהרר: איך חשבתי אחרת?
אורית סטרוק: איך חשבת אחרת?
קארין אלהרר: חברת הכנסת סטרוק, בבקשה.
הלשכה המשפטית: האם הסעיפים האלה יורדים, חבר הכנסת שטרן?
אלעזר שטרן: אני מוריד אותם.
הלשכה המשפטית: (8) עד (10) יורדים?
אלעזר שטרן: אם זה נושא חדש, אני מוריד.
קארין אלהרר: חברת הכנסת סטרוק.
דוד רותם: ממילא הולכים לוועדת הכנסת בנושא חדש - - -
אלעזר שטרן: אני לא צריך אותם.
אלעזר שטרן: הרב אלי רצה אותם.
דוד רותם: הרב אלי, זה מה שרצית?
אברהם מיכאלי: נגיש את זה בהסתייגויות.
דוד רותם: אז למה אתה מוותר עכשיו?
אלי בן-דהן: אני לא מוותר.
דוד רותם: הוא מוריד את זה, ואתה מסכים שזה ירד.
איילת שקד: הרב אלי, לא ברור מה קורה כאן.
קארין אלהרר: אני אסביר.
קארין אלהרר: הנוסח שלפנינו היום הוא עד פסקה (7), מהלשכה של חבר הכנסת אלעזר שטרן ביקשו להוסיף שלוש פסקאות.
קארין אלהרר: טען חבר הכנסת מיכאלי "נושא חדש", ולכן חבר הכנסת אלעזר שטרן ירד מהבקשה שלו, ולכן אין נושא חדש, ואנחנו עוברים הלאה.
איילת שקד: באיזה סעיף זה, ב-5 או ב-6?
קארין אלהרר: 6.
אברהם מיכאלי: לסעיף 6 יש הסתייגויות.
אברהם מיכאלי: עכשיו נתחיל הסתייגויות.
קארין אלהרר: עכשיו נשמע את ההסתייגויות.
קארין אלהרר: חברת הכנסת סטרוק, יש לך הסתייגות.
אורית סטרוק: יש לי כמה וכמה.
קארין אלהרר: נתחיל בראשונה.
אורית סטרוק: קודם כול, לגבי סעיף קטן (א), ההסתייגות שלי אומרת: "השר יקים במשרד לשירותי דת מערך גיור (להלן – מערך הגיור), שיטפל בכל בתי הדין לגיור, ובראשו יעמוד ראש מערך הגיור".
אורית סטרוק: כפי שאפשר לראות, ההבדל מנוסח החוק של אלעזר שטרן הוא שמערך הגיור יטפל בכל בתי הדין לגיור.
קארין אלהרר: בשונה מכל מערך הגיור.
קארין אלהרר: הוא יטפל בכל בתי הדין לגיור בשונה מכל מערך הגיור.
אורית סטרוק: לא בשונה.
קארין אלהרר: זה מה שכתוב "בראשו יעמוד ראש מערך הגיור".
אלי בן-דהן: ראש מערך הגיור יטפל בכל בתי הדין.
דוד רותם: זה כבר כתוב ב-(ב)(1).
אלי בן-דהן: לא כתוב.
דוד רותם: ב-(ב)(1) זה כתוב: אחריות לבתי הדין לגיור.
אורית סטרוק: הם בעצם יהיו ת"פ של - - -
קארין אלהרר: חבר הכנסת - - -
אורית סטרוק: רק שנייה.
אורית סטרוק: אני רוצה להסביר את הדבר הזה.
אורית סטרוק: מכיוון שהיו כמה וכמה דיונים סביב העניין הזה - - -
קארין אלהרר: חבר הכנסת שטרן, אתה שומע את ההסתייגות?
קארין אלהרר: חבר הכנסת מיכאלי.
אורית סטרוק: מכיוון שסביב ארבע המילים האלה או חמש המילים האלה, "יטפל בכל בתי הדין לגיור", היו דיונים שניהל אותם הרב אלי בן-דהן, אני אשמח אם הוא יעזור לי להסביר את המשמעות.
קארין אלהרר: זו בעצם הסתייגות שלו?
דוד רותם: בעוד שנייה אני אסביר לך שזה עניין חדש, ולכן אני מבקש להעביר את זה לוועדת הכנסת.
יריב לוין: את ההנמקות כדאי לעשות.
דוד רותם: את ההנמקות אני רוצה לשמוע.
קארין אלהרר: אדוני סגן השר, תרצה לנמק - -
אלי בן-דהן: כן, ודאי.
קארין אלהרר: - - לעזור לחברת הכנסת סטרוק?
אלי בן-דהן: אני רוצה להסביר.
אלי בן-דהן: החוק הזה הולך להקים בית דין לגיור מסוג חדש, שלא קיים עד היום, בית דין שיעמוד בראשו רב עיר.
אלי בן-דהן: אנחנו רוצים שכל מה שעומד תחת אחריות מערך הגיור, כל בתי הדין האלה, מכל הסוגים, כולם, דרך הפעולה שלהם תהיה שווה – דרך העבודה המנהלתית, גביית האגרות, פתיחת התיק, הכנת הלימודים.
אלי בן-דהן: כל הדברים כולם.
אלי בן-דהן: ולכן ראש מערך הגיור אמור להיות אחראי על כל בתי הדין המיוחדים לגיור שהם מסוגים שונים, אם בתי דין שהוקמו בדרך אחת או בתי דין שהוקמו בדרך שנייה, על-ידי רבני עיר.
אלי בן-דהן: הדרך תהיה דרך אחידה.
אורית סטרוק: המגמה שלנו היא לעשות חוק גיור ממלכתי שהמדינה תהיה אחראית על כל מה שקורה בכל מערך הגיור.
קארין אלהרר: נרשם.
קארין אלהרר: זו ההסתייגות הראשונה.
קארין אלהרר: האם יש עוד הסתייגויות?
אורית סטרוק: כן, כמובן.
אורית סטרוק: בסעיף קטן (ב)(1) כתוב כרגע בהצעה של אלעזר שטרן "אחריות מנהלית לבתי הדין לגיור".
דוד רותם: אחריות לבתי הדין.
קארין אלהרר: אחריות מינהלית.
אברהם מיכאלי: כתוב "מינהלית".
אלי בן-דהן: כתוב "מינהלית".
אורית סטרוק: בהצעה של אלעזר שטרן כתוב "אחריות מינהלית לבתי הדין לגיור".
אורית סטרוק: ההסתייגות שלי אומרת שהמילה "מינהלית" תורד, ויהיה כתוב: "אחריות לבתי הדין לגיור".
אורית סטרוק: זה על מנת להבהיר שמדובר פה לא רק באחריות מינהלית, אלא על אחריות הלכתית.
אלי בן-דהן: גם הלכתית.
אלי בן-דהן: מינהלית והלכתית.
דוד רותם: את רוצה שראש אגף הגיור - - -
אלי בן-דהן: לא ראש אגף, ראש מערך הגיור.
אלי בן-דהן: זה שני דברים שונים, דודו.
אורית סטרוק: הוא ראש מערך הגיור, הוא לא סתם מנהלן.
אלי בן-דהן: אגב, זה מעוגן בהחלטת הממשלה, שלא יהיו אי-הבנות.
אלי בן-דהן: זאת החלטת הממשלה.
אלי בן-דהן: כך היא קבעה במפורש, שראש מערך הגיור אחראי גם - - -
אורית סטרוק: גם להיבטים ההלכתיים וגם להיבטים המינהליים.
דוד רותם: מי זה ראש מערך הגיור?
אלי בן-דהן: היום יש מכרז, בקרוב הוא ייבחר.
קארין אלהרר: לא מסכים.
קארין אלהרר: גם לא על ההסתייגות הראשונה?
אלעזר שטרן: גם לא.
אלעזר שטרן: עוד פעם תגידי אותה.
קארין אלהרר: ההסתייגות הראשונה.
אורית סטרוק: הראשונה מוסיפה.
אורית סטרוק: "השר יקים במשרד לשירותי דת מערך גיור (להלן – מערך הגיור), שיטפל בכל בתי הדין לגיור" – זאת התוספת – "שבראשו יעמוד ראש מערך הגיור.
אורית סטרוק: "
אלעזר שטרן: זה נראה לי מיותר.
אורית סטרוק: אתה יודע שזה לא מיותר.